CELEX: C2005/296/07
Language: et
Date: 2005-11-26 00:00:00
Title: Euroopa Kohtu (esimene koda)  13. oktoobri 2005.  aasta otsus kohtuasjas C-458/03 (Verwaltungsgericht, Autonome Sektion für die Provinz Bozen'i eelotsusetaotlus): Parking Brixen GmbH  versus  Gemeinde Brixen, Stadtwerke Brixen AG (Riigihankelepingud — Riigihankelepingute sõlmimine — Teenuste kontsessioon — Tasuliste avalike parklate haldamine)

26.11.2005   
            
            
               ET
            
            
               Euroopa Liidu Teataja
            
            
               C 296/4
            
         
      EUROOPA KOHTU
   
   (esimene koda)
   13. oktoobri 2005. aasta otsus
   kohtuasjas C-458/03 (Verwaltungsgericht, Autonome Sektion für die Provinz Bozen'i eelotsusetaotlus): Parking Brixen GmbH versus Gemeinde Brixen, Stadtwerke Brixen AG (1)
   
   (Riigihankelepingud - Riigihankelepingute sõlmimine - Teenuste kontsessioon - Tasuliste avalike parklate haldamine)
   (2005/C 296/07)
   Kohtumenetluse keel: saksa
   Kohtuasjas C-458/03, mille esemeks on Euroopa Kohtule EÜ artikli 234 alusel Verwaltungsgericht, Autonome Sektion für die Provinz Bozen'i (Itaalia) 23. juuli 2003. aasta otsusega esitatud eelotsusetaotlus, mis saabus Euroopa Kohtusse 30. oktoobril 2003, menetluses Parking Brixen GmbH
      v.
      Gemeinde Brixen, Stadtwerke Brixen AG, tegi Euroopa Kohus (esimene koda), koosseisus: koja esimees P. Jann, kohtunikud K. Schiemann, J. N. Cunha Rodrigues (ettekandja), K. Lenaerts ja E. Juhász; kohtujurist J. Kokott, kohtusekretär vanemametnik M.-F. Contet, 13. oktoobril 2005 otsuse, mille resolutiivosa on järgmine:
   
               1.
            
            
               Avaliku võimuorgani poolt tasulise avaliku parkla haldusesse andmine, mille eest selle teenuse osutaja saab vastutasuks kolmandate isikute poolt nimetatud parkla kasutamise eest makstud summad, kujutab endast avalike teenuste kontsessiooni, millele nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, ei kohaldata.
            
         
               2.
            
            
               EÜ artikleid 43 ja 49 ning samuti võrdse kohtlemise, mittediskrimineerimise ja läbipaistvuse põhimõtteid tuleb tõlgendada selliselt, et nendega on vastuolus see, kui avalik võimuorgan annab ilma konkurssi korraldamata avalike teenuste kontsessiooni äriühingule, mis on selle võimuorgani eriotstarbelisest ettevõtjast ümberkorraldamise teel loodud aktsiaselts, mille tegevusala on laiendatud oluliste valdkondadega, mille kapital tuleb lühikese aja jooksul avada võõrkapitalile, mille territoriaalne tegevusvaldkond on laiendatud üle kogu riigi ja välismaale, ning mille nõukogul on väga laiaulatuslik juhtimise pädevus selleks, et ta võiks tegutseda autonoomselt.
            
         
      (1)  ELT C 7 1.1.2004.